Document ID: 32011R0123
Publication Date: 2011-02-11

Title and Content:
KOMISIJAS REGULA (ES) Nr. 123/2011
(2011. gada 11. februāris),
ar ko 2011. zvejas gadam nosaka Savienības pārdošanas cenas Padomes Regulas (EK) Nr. 104/2000 II pielikumā uzskaitītajiem zvejas produktiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 25. panta 1. un 6. punktu,
tā kā:
(1)
Līdz zvejas gada sākumam katram Regulas (EK) Nr. 104/2000 II pielikumā minētajam produktam jānosaka Savienības pārdošanas cena tādā līmenī, kas ir vismaz līdzvērtīgs 70 % un nepārsniedz 90 % no orientējošās cenas.
(2)
Ar Padomes Regulu (ES) Nr. 1258/2010 (2) visiem attiecīgajiem produktiem nosaka orientējošās cenas 2011. zvejas gadam.
(3)
Tirgus cena būtiski atšķiras atkarībā no sugas un no tā, kā produkti ir sagatavoti, jo īpaši attiecībā uz kalmāriem un hekiem.
(4)
Tāpēc attiecībā uz Savienībā izkrautu saldētu produktu dažādajām sugām un sagatavošanas veidiem ir jānosaka pārrēķina koeficienti, lai noteiktu cenu līmeni, atkarībā no kura piemēro Regulas (EK) Nr. 104/2000 25. panta 2. punktā paredzēto intervences pasākumu.
(5)
Lai netraucētu intervences sistēmas darbību 2011. gadā, šī regula ar atpakaļejošu spēku jāpiemēro no 2011. gada 1. janvāra.
(6)
Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Savienības pārdošanas cenas, kuras minētas Regulas (EK) Nr. 104/2000 25. panta 1. punktā un kuras 2011. zvejas gadā piemērojamas minētās regulas II pielikumā uzskaitītajiem produktiem, kā arī sagatavošanas veidi un pārrēķina koeficienti, uz kuriem tās attiecas, ir noteikti šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 11. februārī

Classification:
Level 1 Categories: 100148
100156
Level 2 Categories: 100207
100252
Level 3 Categories: 2489
2639
2656
3544
2476
All Categories: 1025
2437
2455
2638
2649